CELEX: 62019CA0869
Language: mt
Date: 2022-05-17 00:00:00
Title: Kawża C-869/19: Sentenza tal-Qorti tal-Ġustizzja (Awla Manja) tas-17 ta’ Mejju 2022 (talba għal deċiżjoni preliminari tat-Tribunal Supremo – Spanja) – L vs Unicaja Banco SA, li qabel kienet Banco de Caja España de Inversiones, Salamanca y Soria, S.A.U. (Rinviju għal deċiżjoni preliminari – Direttiva 93/13/KEE – Klawżoli inġusti fil-kuntratti konklużi mal-konsumaturi – Prinċipju ta’ ekwivalenza – Prinċipju ta’ effettività – Kuntratt ipotekarju – Natura inġusta tal-“klawżola bażi” prevista minn dan il-kuntratt – Regoli nazzjonali li jikkonċernaw il-proċedura ġudizzjarja ta’ appell – Limitazzjoni tal-effetti ratione temporis tad-dikjarazzjoni ta’ nullità tal-klawżola inġusta – Ħlas lura – Setgħa ta’ stħarriġ ex officio mill-qorti nazzjonali tal-appell)

11.7.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 266/4
            
         
      Sentenza tal-Qorti tal-Ġustizzja (Awla Manja) tas-17 ta’ Mejju 2022 (talba għal deċiżjoni preliminari tat-Tribunal Supremo – Spanja) – L vs Unicaja Banco SA, li qabel kienet Banco de Caja España de Inversiones, Salamanca y Soria, S.A.U.
      (Kawża C-869/19) (1)
      
      (Rinviju għal deċiżjoni preliminari - Direttiva 93/13/KEE - Klawżoli inġusti fil-kuntratti konklużi mal-konsumaturi - Prinċipju ta’ ekwivalenza - Prinċipju ta’ effettività - Kuntratt ipotekarju - Natura inġusta tal-“klawżola bażi” prevista minn dan il-kuntratt - Regoli nazzjonali li jikkonċernaw il-proċedura ġudizzjarja ta’ appell - Limitazzjoni tal-effetti ratione temporis tad-dikjarazzjoni ta’ nullità tal-klawżola inġusta - Ħlas lura - Setgħa ta’ stħarriġ ex officio mill-qorti nazzjonali tal-appell)
      (2022/C 266/05)
      Lingwa tal-kawża: l-Ispanjol
      
         Qorti tar-rinviju
      
      Tribunal Supremo
      
         Partijiet fil-kawża prinċipali
      
      
         Rikorrent: L
      
         Konvenuta: Unicaja Banco SA, li qabel kienet Banco de Caja España de Inversiones, Salamanca y Soria, S.A.U.
      
         Dispożittiv
      
      L-Artikolu 6(1) tad-Direttiva tal-Kunsill 93/13/KEE tal-5 ta’ April 1993 dwar klawżoli inġusti f’kuntratti mal-konsumatur, għandu jiġi interpretat fis-sens li jipprekludi l-applikazzjoni ta’ prinċipji ta’ proċedura ġudizzjarja nazzjonali, li permezz tagħhom qorti nazzjonali, adita b’appell minn sentenza li tillimita ratione temporis il-ħlas lura tas-somom indebitament imħallsa mill-konsumatur bis-saħħa ta’ klawżola ddikjarata inġusta, ma tkunx tista’ tqajjem ex officio motiv ibbażat fuq il-ksur ta’ din id-dispożizzjoni u tordna l-ħlas lura totali tal-imsemmija somom, meta l-assenza ta’ kontestazzjoni ta’ din il-limitazzjoni ratione temporis mill-konsumatur ikkonċernat ma tkunx tista’ tiġi imputata lill-passività totali tiegħu.
      
         (1)  ĠU C 87, 16.3.2020.